LidanRubinov/Halacha-QA huggingface dataset:
שאלה: הקשר בין בחירת ה  בבית דוד לבחירת י-ם כמקום משכן ה : מלכים א פרק ח פס טז : "מן-היום אשר הוצאתי את-עמי את-ישראל ממצרים לא-בחרתי בעיר מכל שבטי ישראל לבנות בית להיות שמי שם ואבחר בדוד להיות על-עמי ישראל" שאלו כיצד בא לידי ביטוי הקשר בין בחירת בית דוד לבין בחירת י-ם כמקום המשכן בדברי שלמה המזכיר את דבר ה אל דוד (בפס ). אני עניתי, כי הקשר בא לידי ביטוי במבנה של המשפט בו השם דוד מופיע בהקשר של עיר ז"א - עד עכשיו לא בחרתי בעיר, עכשיו בחרתי בדוד. בהיות ירושלים הקדושה עירו של דוד ("עיר דוד") מכאן נובע הקשר בין בחירת שושלת דוד לבין בחירת עיר המשכן. אך בתשובה הכתובה בספר הלימוד נאמר שיש לחלק את המשפט ל2 וכי החלק הראשון הינו - "לא בחרתי בעיר מכל שבטי ישראל", מחלק זה ניתן להסיק בדרך השלילה שאם בעבר לא בחר ה בעיר מסוימת בהווה בחר ה בירושלים כעיר מקדש. והחלק השני הינו - "ואבחר בדוד להיות על עמי ישראל", חלק זה ניתן להסיק על בחירת בית דוד. ולכן הקשר נובע מהיות שני החלקים באותו משפט. אשמח לקבל את התיחסותכם שתעזור לי לקבל סופית את תשובת הספר אשר לא הרחיב בנימוקים.
תשובה: בספר שמואל דוד מבקש לבנות את בית המקדש אולם ה' מונע זאת ממנו מפני "הדבר דברתי את אחד שבטי ישראל... למה לא בניתם לי בית ארזים" (שמואל ב', ז, ז). משמעות התשובה היא שכל עוד לא היה עם ישראל מאוחד כעם, דבר שמתבטא במציאות של מלך, אלא מפורד לשבטים לא היה שייך לבנות את בית המקדש אבל כשדוד נבחר להיות מלך על ישראל ולהקים את שושלת המלוכה יש עניין ביצירת מרכז רוחני אחד לכל העם, הוא בית המקדש. לכן דוד עושה את כל ההכנות לבניית המקדש אף שהוא אינו יכול לבנות אותו (מפני שמלוכה עוברת בירושה ועד שלא מלך בנו של דוד לא רואים כאן שושלת מלוכה ובדברי הימים ישנה סיבה נוספת, שדוד היה עסוק במלחמות ולא ראוי שאדם שהרג אנשים, אף שזה היה מצוה, יבנה את בית המקדש). לכן גם כשנתן הנביא נשלח לומר לדוד שהוא לא יבנה את בית המקדש, הוא אמר לו בנוסף, שמלכות דוד תמשך לעולם. ואת הרעיון הזה מזכיר שלמה בתפילתו.
שאלה: שימוש במיונז בשבת: האם אסור להשתמש במיונז לסלט ביצים בשבת מפני שזה נחשב כמדביק?
תשובה: במיונז המטרה אינה לדבק את הדברים, אלא להטעים אותם, ואין צורך להחמיר בזה.
שאלה: קוראת לבעלי רשע: בעלי גם עובד וגם לומד תורה הרבה בבית. אך בכל מה שקשור אליי: לפרנסני, לכבד אותי וכו הוא לא מתאמץ בכלל. להיפך, שותק ומתעלם מבקשותי ומנוכחותי. יש לו את השקט שלו והכל לדבריו מאת השם. זה מעליב ופוגע בי מאוד יש לנו ילדים שגם סובלים מהשתיקות הממושכות שלו. בליל טבילה הוא מתעלם ממני. מצידו אני יכולה להיות "פרושה", זה יעזור לו ללמוד תורה בנקיות. החברים שלו אומרים עליו שהוא צדיק. אני קוראת לו רשע מרושע. יש לי רצון להפסיק לקרוא לו רשע. אבל זה לא קורא, מה עלי לעשות?
תשובה: את פגועה מאוד מהיחס של בעלך. כנראה שיש דברים נכונים בהרגשה שלך. כשאנו חיים עם בן זוג שיש לו חסרונות ואינו מתוקן אנו לא מרוויחים מכך שאנו קוראים לו בשמות גנאי. אנו בעצם פוגעים לא רק בו אלא גם בנו. עכשיו את גרמת שאת חיה עם מישהו שבעינייך הוא רשע. הדרך הנכונה היא להכיר בכך שלבן זוג יש חיסרון שאני מנסה לעזור לו להתגבר על חסרונו. במקרה שלכם קשה לראות איך את עוזרת לו. אני מציע שתדברי בענין עם רב שהוא מכבד. תלכי לרב שהוא מאד מכבד ואותו רב יעזור לך לדבר איתו להצליח לחזור את ביתו ולעשות את חיובו בשמחה ובמאור פנים. אז הוא באמת יהיה צדיק.
שאלה: חומרות ליד אבי או רבי: האם עלי להימנע מחומרות בהם אני נוהג עמידה בקריאת התורה וכדו כשאני ליד אבי או רבי שאינם נוהגים בהם, שהרי אולי יש בזה כעין זלזול כלפיהם וגאווה כביכול אני צדיק מהם? האם יש כללים בדבר?
תשובה: מותר לנהוג בחומרות בפני רב או אבא בתנאי שאין בהן זלזול או התנשאות.
שאלה: פינוי שלג בשבת מהמזגן: בשבת הקודמת היה שלג מעל המזגן שלנו, ובעקבות כך המזגן יצר קור במקום חום. א. האם מותר לפנות בשבת את השלג, אף שהדבר יביא לידי ריסוקו? חשבתי שלמרות שאין לרסק שלג בשבת, אך כאן זה אולי פסיק רישא דלא ניחא ליה באיסור דרבנן, שהרי אין לי ענין לשוברו אלא רק לסלקו. כמו כן, הכל חולים אצל צינה. ב. כמו כן האם מותר לפנות שלג מהדרך ע"י ריסוקו כשיש חשש שיחליקו שהרי התירו איסור דרבנן במקום היזק דרבים, מה הדין כשיכלו לפנות את הדרך ביום שישי?
תשובה: פינוי שלג אינו בהכרח ריסוקו הוא לכל היותר דבר שאינו מתכוון. וגם אם זהו פסיק רישא, יש להתחשב בדבריך שיש כאן פסיק רישא דלא ניחא ליה באיסור דרבנן ומותר. עיין במפתחות לשו"ת באר יצחק או"ח ח'. וכנ"ל גם פינוי דרך. מיהו כאן יש להזהיר שלא להשתמש בכלי, כגון: טוריה או מעדר וכדו'.
שאלה: מטרת מכירת אדם ל"עבד עברי" : מדוע התורה מחייבת לשים גנב אצל אדון ולעבוד אצלו שבע שנים, הרי כל המטרה היא שהאדם יחזור למוטב ויגדל במשפחה טובה וכך ילמד ערכים, אבל למה שבע שנים, אם רוצים לשקם אותו שיהיה אצל אותו אדון שנה או חצי שנה? איך בית דין מבצע את ההחלטה לשלוח את אותו גנב למשפחה? האם הוא שולח אותו לאדון שממנו הוא גנב או שאולי בית דין שולח אותו למשפחה אחרת, והגנב משלם לנגנב את אותו סכום שהוא חייב לשלם לו? לפי דעתי אותו אחד שמכניס את הגנב לביתו יוצא בנזק אדיר הרי הוא צריך לדאוג לו לשתיה, לאכילה ולמלבוש.
תשובה: בית דין כשמוכר אותו בגניבתו, מוכר אותו מן הסתם לאדם שהוא ר. הוא גנב סכום שצריך שבע שנות עבודה כדי לשלם אותו. אם גנב סכום ששווה פחות, מוכרים אותו לפחות זמן, אבל אי אפשר למכור אותו ליותר משבע שנים. בית דין מוכר אותו למישהו שמוכן לשלם עבור אותו עבד שיעבוד אצלו, לוקח את הכסף ומשלם לבעל הבית שממנו גנבו. בדרך כלל עבודה של אדם היא יותר מהכלכלה שלו. כל אדם שמתפרנס, מרויח יותר ממה שצריך לאוכל וביגוד.
שאלה: מהו כישוף הכתוב בתורה: מהו מעשה כישוף אותו אמרה התורה לבער מקרבנו, כמו שכתוב: "מכשפה לא תחיה"? איסורים אחרים כמו "לא תנחשו ולא תעוננו" יש הסבר לדבר. אם כן מה זה כישוף, מה שעולה לי בראש זה מכשפה שמבשלת נחשים עם צפרדעים ולוחשת כל מיני דברים, האם באמת כך הדבר?
תשובה: כישוף זה כל מיני מעשים שעושים ופועלים בעולם על ידי כוחות שאינם של קדושה. הכוחות המיסטיים האלה הולכים ונחלשים. כל מיני פעולות על ידי נחשים, פעולות שנעשות במהירות, על ידי הקטרות מסויימות, התורה אסרה, כי זה מבוא לעבודה זרה. בספר "יצירה" מוזכר שעל ידי הזכרת שמות של הבורא, אדם יכול לפעול פעולות בעולם. זה מותר, כפי שהמהר"ל כותב בבאר הגולה, הרי גם העולם נברא בשמות הללו. כמו כן, מוזכר בתלמוד שהיו אמוראים שהיו עוסקים בספר יצירה, זהו הספר הקדמון ביור בענייני החכמה הפנימית. רבי יהודה הלוי בספרו מייחס אותו לאברהם אבינו, את ראשיתו לפחות. אבל לפעול על ידי כוחות שאינם של קדושה, זה אסור. היום הכוחות שאינם של קדושה, ששלטו בדורות הקודמים, הולכים ונחלשים. כותב המהר"י חגיז, מגדולי חכמי ספרד לפני כמה מאות שנים, שכל מה שאנו הולכים וקרבים לגילוי אורו של משיח, הכוחות הללו נחלשים ונעלמים מן העולם. אז באמת פעלו כל הכוחות המיסטים הללו, היום הם הולכים ונחלשים. משל למה הדבר דומה, אדם שהולך לקולנוע, כשמכבים את האורות, רואים תמונת מרצדות על המסך, ואם מישהו ידליק פנס חזק על הבד, לא יראה כלום. וכך בעניינינו, הכחות הללו, כל זמן שהחושך יכסה ארץ הם פועלים, כשאורו של משיח מתחיל להפקיע ופועל בבריאה כולה (למרות שאנו עדיין לא רואים אותו לגמרי בנגלה). בעניין הקוסמים היום, יש על זה תשובה בספר "עשה לך רב" לרב דוד הלוי (שהיה רבה של תל אביב), שהיום כיון שכולם יודעים שזה עניין של זריזות, וזה רק שעשוע לילדים, יודעים שאין בזה כל כישוף. אבל בדורות הקודמים, ממש פעלו על ידי כל מיני פעולות ואמירות במציאות, ואת זה התורה אסרה.
שאלה: ספל חרס חלבי שנגע בתבשיל בשרי: ספל חרס חלבי, שלא השתמשו בו 24 שעות קודם לכן, היה מלא במים רותחים ונגע בחמין בשרי חם שהיה על גבי הפלטה - האם הספל נאסר, האם יש תיקון לספל, מה הדין עם הכוס הייתה עשוייה מזכוכית קרמיקה?
תשובה: אני מבין שהכוס נגעה מבחוץ בסיר בשרי. אם המציאות היא כזו שהכוס מגעה מבחוץ, יש לנו כלל שסיר לסיר אחר לא מבליע אלא אם כן יש רוטב בינהם. אבל זה שבאחד יש מים רותחים, ובשני אוכל אחר, אם רק הדפנות נגעו זה שום דבר.
שאלה: קשה לי בלעדיה: אני בן 16.5 ויש לי חברה כבר די הרבה זמן. אנחנו די דוסים ושומרים נגיעה. אני מאוד אוהב אותה ומאוד רוצה אותה ורוצה להתחתן איתה. מאז סוכות אנחנו ניסינו כמה פעמים להפרד אבל כל פעם דיברנו בסופו של דבר (ניסינו לא לדבר שבועיים אבל אחרי חצי שבוע המשכנו לדבר כרגיל, ניסינו להפרד סופית-עד החתונה בעז"ה-אבל גם בזה לא כל כך הצלחנו). לפני כשבועיים היתה לנו מריבה שנגמרה אחרי יום אחד, באותו יום היה לי מאוד קשה, בכיתי המון, וממש הייתי עצוב (אני שמח כמעט תמיד) וגם היא הייתה עצובה וגם כעסה עלי. מאז אני כל הזמן חושב מה יקרה אם יקרה לה משהו (מוות חס וחלילה או משהו אחר שיפגע באפשרות לקשר בינינו) או שניפרד וכל פעם שאני מתחיל לחשוב על זה אני נהיה עצוב וממש מפחד וכמעט בוכה. מאז אני גם ממש מתגעגע אליה ולא יכול בלעדיה (אני מרגיש שמאז הריב, הקשר שלנו עלה לרמה גבוהה יותר). בחנוכה היא אמרה לי שהיא לא בטוחה שהיא אוהבת ורוצה אותי (היא אמרה שהיא מבולבלת ולא יודעת מה היא רוצה) אבל אני מרגיש כאילו היא כן רוצה אותי. הבעיה היא שמאז יותר קשה לי ומאז התחלתי לחשוב אם אני באמת אוהב אותה, הגעתי למסקנה שכן-אני אוהב אותה ורוצה אותה, ואז רבנו ולאחר הריב הבנתי שאני באמת אוהב אותה ורוצה אותה ולא יכול בלעדיה (למרות שאני קטן אני ממש חושב מאמין ומקווה שזה אמיתי). היא גם ממש עוזרת לי להתגבר על כל מיני דברים (יצרים-בענין של מה לעשות---ללמוד תורה או לשחק וכדו, קשיים ועוד) וגם אני עוזר לה כנ"ל. ובאמת קשה לי בלעדיה. והיא מפחדת שהקשר הזה מרחיק אותנו מהקב"ה. אנחנו יודעים שאנחנו צריכים להפרד אבל איך נצליח? ואיך אני יכול להפסיק לפחד שנפרד בדרך כל שהיא? ואיך אנחנו יכולים לדעת שזה אמיתי? ואיך אני אשרוד היא בלעדיה והיא בלעדי? וסליחה על הפירוט הארוך!
תשובה: לא ברור מהשאלה האם יש בקשר רצון הדדי או שהיא רוצה להיפרד ורק אתה לא מעוניין בהפרדות. בכל מקרה אתה צריך להגדיל את האמונה שלך בהשגחה פרטית. חלק מן ההשגחה הפרטית קשורה גם לענין עם מי אנו מקימים משפחה. אם היא הזווג שלך אתה תזכה בה אל דאגה. ההצעה שלי היא שתדברו בינכם בסגנון הבא. אתם עדיין צעירים בגיל הנעורים. יתכן שבאמת עליתם על קשר פנימי ועמוק שיש בניכם ויכתן שאלו סתם דמיונות נעורים. זאת תוכלו לברר כשתהיו בוגרים יותר. לכן קבלו על עצמכם שלעת הזאת אתם נפרדים. אולם אתם מתחייבים אחד לשני שברגע שאחד מן הצדדים ירצה ללכת לכיוון הקמת משפחה הוא יודיע לשני ותבדקו האם אתם מתאימים אחד לשני או לא.
שאלה: קנין של אשה: הלכתי לחנות תכשיטים לא יקרה (אני לא יודע אם זה משנה) וקניתי לחברה שלי שרשרת. 1.האם מותר לי לקנות לה? 2.זה נקרא קנין? 3.אם אני קונה לה היא מחוייבת לי?
תשובה: אינך מתכוון לקידושין, אלא למתנה. כל אחד נותן ל"ארוסה" שלו מתנות, ואף אחד לא חושש. ובייחוד בימנו שעושים חתונה באולם, עם תזמורת, אף אחד לא מתכוון לקידושין. מלבד זאת, אין עדים.
שאלה: השגת גבול של חנות: כשיש חנות פיצה ברחוב אחד בעיר, האם מותר לפתוח עוד עוד חנות ליד זה, והאם שייך בזה השגת גבול, ובכלל בנושא מה העקרון של ההלכה בהשגת גבול?
תשובה: יש לזה התייחסות גדולה בגמרא בבא בתרא דף כ"ב. שני תושבים במקום אחד, האחד סנדלר, והשני גם כן רוצה להיות סנדלר. היות והוא תושב כמוהו (אם לא בא ממקום אחר), יש לו את הזכות להתפרנס, והאנשים יבחרו למי מהם ללכת. אין לאף אחד מונופול להתעסק בתחום הזה. אמנם יש הבדל אם מפחית את פרנסתו או מפסיק אותה לגמרי. וגם זה עניין איסורי, ולא גורם ת
שאלה: הדרך למידת החסד: כיצד ניתן לרכוש את מידת החסד, ומה המקור למידת חסד?
תשובה: המקור למידת החסד היא כמו כל המידות הנשמה האלוקית שנטע בנו הקב"ה שהיא שואפת לטוב. המקור לחסד זו הדבקות בקב"ה שהוא מקור הטוב אולם לא משאיר את הטוב רק לעצמו אלא משפיע מהטוב שלו לכל ללא הבדל בין המקבלים. המקור למידת החסד היא שאנו בניו של אברהם אבינו שנטע בנו מידה עליונה זו. כיצד קונים מידה זו: דרך לימוד והזדהות עם המידה. דרך ציור המידה באופן מעשי בחיים שבהם האדם נמצא. דרך תרגול מעשי. לקיחת פרויקטים של סור מרע ועשה טוב בדברים הנוגעים לענין החסד.
שאלה: אני ובן זוגי רוצים לנדור נדר: אני ובן זוגי רוצים לנדור נדר לפני החתונה, שלעולם לי לא יהיו גברים אחרים ולו לא יהיו נשים אחרות. איך עושים את זה למי פונים?
תשובה: החתונה מחייבת נאמנות מוחלטת זה לזה יותר מכל נדר. וכל פגיעה בנאמנות היא בגידה נוראה שאין סליחה עליה. ומכל מקום אם אתם רוצים להתחייב התחייבות נוספת של נאמנות. אתם יכולים לומר אחד לשני שאתם מתחייבים בשבועה להיות נאמנים ולא לבגוד ח"ו אחד בשני.
שאלה: רצון אשתי ורצוני מול רצון ההורים: אנו מצפים ללידת ילד נוסף, אנו רוצים לתת שם שאנו אוהבים, מאידך ההורים מרמזים שהם רוצים שניתן שם אחרי הוריהם וסביהם, האם גם במצב כזה אומרים "כיבוד הורים" או שזה מסוג הדברים שההורים צריכים לעמוד בצד ולרוות נחת בכל מקרה?
תשובה: אני חושב שזה זכותם של הזוג הצעיר. ראוי שהזוג הצעיר ילך לקראת ההורים, אבל אם יש להם סיבה שבגללה הם רוצים שם אחר, סוף כל סוף זה הילד שלהם, וזכותם המלאה לקרוא לו איך שהם רוצים. אם אתם יכולים לתת שני שמות, את השם שברצונכם וגם שם אחר הוריהם סביהם, מה טוב. אך אי אפשר לחייב את הזוג הצעיר בשם מסויים.
שאלה: כף בדבר חריף על האש: ערבבתי שום במחבת בשרית נקייה בת יומה בסכין פרווה (המיועד להיות פרווה לחיתוך דברים חריפים) 1. האם הסכין בשרית מעתה או שניתן להמשיך להשתמש בה כפרווה? 2. אם היא בשרית האם יש דרך להכשירה (הקת מפלסטיק)? נ"ב אנחנו נוהגים כמנהג אשכנזים והמחבת היתה על הכיריים מעל להבה דולקת.
תשובה: 1. זה נ"ט בר נ"ט, הכלי פלט טעם לתוך השמן, והשמן לתוך השום. לא נראה לי שזה משהו. 2. להכניס לתוך מים רותחים. אם אתה רוצה להיות בטוח, תגעיל אותה.
שאלה: שימוש בתוכנה של חבר: האם מותר להשתמש בתוכנה אינטרנטית ללימוד אנגלית לפסיכומטרי, בעזרת חבר שנותן לי את שם המשתמש שלו והסיסמא, כאשר אני בכל מקרה לא מעוניין להיבחן לפסיכומטרי, וגם ככה לא הייתי מצטרף לתלמידים הנבחנים, אלא סתם להעשיר את האנגלית שלי?
תשובה: לעניות דעתי לחבר שלך היה אסור לתת לך את הסיסמא ושם המשתמש שלו שכן יש בזה הונאה. ולכן גם לך אסור להשתמש בתוכנה זו.
שאלה: קיפול תפילין בראש חודש: האם הציבור נוהג נכון, שלאחר קדיש, שלפני תחילת עמידה של מוסף, מקפל תפילין ולא מתחיל מיד עמידה ללא קיפול?
תשובה: יש עניין להסמיך עד כמה שניתן, ולא לעשות הפסקה בין הקדיש ובין התפילה. מי שיכול לקפל במהירות, יקפל, ומי שלא יניח על השולחן ויתפלל. אני למשל באופן אישי, מספיק לקפל רק את התפילה של ראש, ולא את התפילה של יד. ומי שגם את זה לא מספיק, ישאיר את התפילין על השולחן ואחר כך יקפל.
שאלה: הנחת תפילין באוטובוס: בנוגע להנחת תפילין בצבא בכמה מצבים שאולי אתקל בהם כשאתגייס. אם אני צריך לקום מוקדם לנסוע באוטובוס לבסיס, האם מותר להניח בישיבה באוטובוס ולהתפלל כך את כל התפילה, כי יש סכנה אם אעמוד שאפול? בנוסף, אני ארגיש די מבוייש כיוון שאנשים יסתכלו עלי, איך אפשר להתמודד עם בעיה זאת?
תשובה: אם יש צורך בדבר להניח באוטובוס תוך כדי נסיעה מותר ואין כל בעיה עם זה, ומותר אפילו להתפלל בתוך האוטובוס בישיבה, אם יש צורך גדול בדבר, אבל ודאי שלכתחילה טוב לבקש מהמפקדים שיתנו זמן להתפלל בבוקר כמו שצריך.
שאלה: דיסק שנמצא בטייפ זרוק: מצאנו טייפ מאובק וישן (לדוגמא: הכבל חשמל קרוע) ליד הפח זבל. הבנו שהוא נועד לזריקה, ולקחנו אותו למשחק לבננו. דא עקא, שבמקום של הדיסקים היה דיסק. הנחנו שמי שזרק את הטיפ שכח אותו שם ולכן כתבנו שלטים בשלושת הבניינים הצמודים לפח. חשוב לציין שרק הבניינים האלו קרובים לפח, שאר הבתים ביישוב רחוקים מהפח. אף אחד לא ניגש אלינו. מה הדין של הדיסק?
תשובה: אתם יכולים להשתמש גם בדיסק כיון שיתכן שמי שזרק התכוון לזרוק גם את הדיסק. וגם אם לא התכוון לזרוק את הדיסק הוי יאוש בעלים ומותר.
שאלה: שאלות בנושאי כשרות: יש לי מס שאלות בענייני כשרות: 1. כיצד להשתמש במיקרוגל לשימוש בשרי וחלבי? 2.בהכשרת מיקרוגל-האם זה משנה איזה סוג מיקרוגל זה? ואם אינני זוכרת כי המיקרוגל ישן מאוד? 3.בהכשרת תנור- ניקיתי את התנור ככל יכולתי תוך כדי שימוש בתכשירים שונים כגון סנט מוריץ, אך לא כל השומן היבש הצליח לצאת. לאחר מכן חיכיתי 24 שעות והפעלתי את התנור כשעה בחום הכי גבוה. האם התנור כשר, והאם מה שיאפה בו יהיה בחזקת פרווה? 4.האם ניתן להגעיל כלים מזכוכית (כגון פיירקס) ע"י עירוי מים רותחים? מהו ההבדל בין הגעלה ע"י עירוי לבין הגעלה ע"י הרתחת הכלי במים? 5.האם יש בעיה עם הנחת כלי חלבי בתוך כלי בשרי כאשר שניהם יבשים ונקיים? 6. האם ניתן לאכול חביתה שטוגנה במחבת בשרי עם כלים חלביים ואוכל פרווה? ועם אוכל חלבי? 7.פשטידה שנחתכה בסכין בשרית - בחזקת בשרי? ואם היא חמה? 8.כלי מפלסטיק שהיה בו חלב - בחזקת חלבי? ובצק שיעשה אח"כ (לאחר זמן רב) בכלי זה (ללא חלב) יהיה בחזקת חלבי? 9.אני שומרת כשרות וגרה בבית שמטבחו כשר. אצל סבי וסבתי המטבח איננו כשר. הורי נוהגים להביא אוכל מסבי וסבתי ולאוכלו עם הכלים שלנו. האם המטבח כשר? האם יש צורך להכשירו מחדש? 10. סבי וסבתי הציעו להכשיר את מטבחם כדי שאוכל לאכול אצלם. הם אינם שומרי שבת, ויש חשש כי לאחר ההכשרה יהיה בלבול בכלים מצידם ומצד הדודים. האם לאחר שהמטבח יוכשר אוכל לאכול אצלם - מפני החשש לבלבול מצידם, וגם מפני שאינם שומרי שבת? קראתי כי אין לאכול אצל אנשים שאינם שומרי שבת בפרהסיה, מפני שמאכלם כמאכל נוכרי.
תשובה: 1.במיקרוגל אפשר להשתמש לבשר וחלב בתנאי שבעת השימוש במאכלים אלו יהיו המאכלים מכוסים. 2. לא. 3. על פי מה שתיארת התנור הוכשר לגמרי. 4. כן. וההבדל בין עירוי ובין הגעלה במים רותחים תלוי בסוג השימוש שמשתמשים בכלי אם משתמשים בו על ידי עירוי הכשרתו גם על ידי עירוי ואם שימושו בכלי ראשון אז הכשרתו על ידי הגעלה. 5. לא. 6. לאכול חביתה זו בכלים חלביים מותר, ולאכול חביתה זו עם מאכלי חלב ממש לספרדים מותר לאשכנזים אסור. 7. כן. 8. רק אם היה בו חלב חם ממש, אז הוא בחזקת חלב. ולגבי בצק בכל מקרה לא יהיה הבצק בחזקת חלבי. 9. קשה לי לענות על שאלה זו בקצרה כיון שיש להבחין באיזה מאכל מדובר וכדו', אבל באופן כללי לא טוב לעשות כן. 10. תמיד טוב להכשיר את המטבח, ואם תוכלי תלמדי אותם מעט על מנת שלא יתבלבלו ושתהיה הפרדה מוחלטת במיקום של הכלים הבשריים והחלביים, ולגבי שומרי שבת איני סבור כן, אלא מותר לאכול אצלם אם הם שומרים על כשרות.
שאלה: חיוב עיוור וחירש במצוות: האם עיוור צריך ומחוייב במצוות, מכיוון שנאמר שעיוור חשוב כמת? מה הדין לגבי חרש?
תשובה: יש שתי דעות בתלמוד, האם עיוור חייב במצוות. אנחנו פוסקים כמו אותם שיטות, שסומא חייב במצוות. כמובן, שמצוות שהתורה פטרה סומא, כי לא שייך בהם, כגון: עלייה לרגל ("יראה כל זכורך") ושאר מצות התלויות בראיה, הוא פטור. אבל במצוות שאינם תלויות בראיה, למשל אם אדם מברך יוצר המאורות למרות שאינו רואה, אך הוא נהנה מזה שאחרים רואים את המאורות ויש לו הנאה עקיפה מזה, מברך. לגבי חרש, ח עשו הבחנה בין חירש אילם לבין חירש מדבר. כשחזל אמרו שלחירש יש אותה קטגוריה של שוטה, מדובר שהוא חירש אילם, וזה פוגע גם בצד השכלי שלו. אבל אם הוא רק אילם או רק חירש, דינו כפיקח לכל דבר. אם הוא רק חירש, הוא פטור מתקיעת שופר כי לא יכול לשמוע, אבל חייב במצוות אחרות. מה שכתוב לגבי חירש, שפטור - מדובר שיש לו מנת משכל נמוכה והוא בגדר שוטה ואינו מבין בדיוק, וזה כמו שוטה. אבל היום שיש גם בתי ספר לאנשים כאלה, אם מתוך התנהגותו רואים שהוא מבין (יודע לכתוב וכדו'), יוצא מגדר שוטה.
שאלה: גהינום לגויים: האם יש גהינום לגויים, ואם כן, האם זה אותו מדור גהינום של יהודים?
תשובה: ביחס ליהודים הגיהנום זה עונש רוחני, זה תקופה מסויימת (מקסימום י"ב חודש, יותר מזה לא נידונים בגיהנום). אלא אם כן, אלו שאין להם חלק לעולם הבא מבחינה רוחנית, נידונים לעד ולעולמי עולמים בגיהנום. הריחוק ממחיצתו של הקדוש ברוך הוא, מהפן הקדושתי, זהו גופא העונש. והקירבה לאלוקים זהו גופא השכר. הנשמה שבהיותה בעולם הזה, פועלת לאור תורת ישראל במצוות וכל הקשור לזה, זוכה לאחר היפרדה מהגוף לאור מאור החיים. ומי שלא, לא. ומי שעשה כך וכך, מסתבר שיש גם דרגות. מן הסתם שעובדי האלילים והגויים הם בדיוטא תחתונה. וזה עוד יותר רחוק מהקב"ה. אז ודאי שיש דרגות, ישראל שבגיהנום זה לא אותה דרגה של גויים שנידונים לעד ולעולמי עולמים.
שאלה: בר מצווה למי שנולד באדר א : מי שנולד באדר א - באיזה חודש בר המצווה שלו, אם גם בשנה מעוברת יש שני אדרים?
תשובה: ילד שנולד באדר א' ויש בשנה של הבר מצווה שני אדרים חוגג את בר המצווה בתאריך שנולד, כלומר, באדר א'.
שאלה: קריאת שמע או מנחה: אמרתי קריאת שמע בבוקר בלי תפלין וסמוך לשקיעה הנחתי תפלין, האם עדיף לומר שוב קריאת שמע עם התפלין מבעוד יום ואז להתפלל מנחה אחרי השקיעה או שעדיף להתפלל מנחה לפני השקיעה ולהגיד קריאת שמע עם התפלין לאחר השקיעה?
תשובה: מצוות תפילין לא קשורה לקריאת שמע, אפשר לקיים מצוות תפילין מתי שרוצים. אם תאחר את תפילת מנחה עד השקיעה, תפסיד אותה. ולכן, תתפלל מנחה לפני שקיעה או שתתפלל אותה עם התפילין. אחרי חצות זה לא זמן קריאת שמע, וזה לא נקרא לקיים מצוות קריאת שמע. לכתחילה מוזכר שאדם לא יקרא קריאת שמע ללא תפילין, אבל אם לא היתה אפשרות בבוקר בשעת אמירת קריאת שמע להניח תפילין, וודאי שיקרא קריאת שמע בזמנה. לפחות מן התורה יקיים מצוות קריאת שמע. אבל אחרי צהריים, שזה לא זמן קריאת שמע, אם הגיע זמן תפילת מנחה ועלול להפסיד אותה, תתפלל מנחה עם תפילין.
שאלה: השתתפות בחתונה בספירה: במשפחתנו מקפידים על מנהגי ספירת העומר עד ל"ג בעומר. אחותי שינתה ממנהגה היא גרה כיום בחו"ל והיא מחתנת ארבעה ימים לאחר פסח. האם יש מגבלות או איסורים בהשתתפות משפחתי בחתונה?
תשובה: רוב העדות נוהגים את מנהגי הספירה מפסח ועד ל"ג בעומר. אכן יש עדות שנוהגים מראש חודש אייר עד שלשת ימי ההגבלה. יהיה מותר לכם להשתתף בחתונה, אך לא בריקודים בפועל, כי לגביכם נוהגים מנהגי אבילות בימים אלו. (כמו שלאבל מותר להיות נוכח בחתונה, אבל לא משתתף בפועל).
שאלה: נטילת ידיים של שחרית וכיוב : א. במקרה ואדם (גבר או אישה) קמים משינה באמצע הלילה או בבוקר לשם התפנות, האם עליהם ליטול ידים לפני כן, האם יש בכך משום השהיית נקבים? ב. אשמח לשמוע על הטעם לקביעת המרחק שאדם רשאי ללכת טרם נטל את ידיו בקומו, על ד אמות. ג. האם מותר להשתמש במי נטילת ידיים (של שחרית, אחר התפנות, במגע במנעלים וכו ) בכדי להוריד מים בשירותים (מטעם של חסכון במים)?
תשובה: א. לא, זו לא קימה גמורה. ב. ד' אמות נחשבות לרשותו המצומצמת של האדם כי זו קומתו ותוך ד' אמות הוא לא נחשב כמי שיצא מרשותו הקודמת. ג. כן
שאלה: קדימה בברכות: אורז וזיתים על מה מברכים בראשונה?
תשובה: מברכים קודם על האורז היות וברכתו מזונות שזה קודם לברכת העץ. הרב שמואל הולשטיין
שאלה: "נעשה ונשמע": השבוע שקראנו את הפרשה שמתי לב שבפסוקים מוזכר נעשה ונשמע אחרי שמשה אמר לבני ישראל את כל המשפטים, אז מה החוכמה לומר נעשה ונשמע, הרי כבר שמעו הכל?
תשובה: אי אפשר לקיים את התורה בלי לשמוע אותה ולכן וודאי שכוונת בני ישראל היא לשמוע את מצוות התורה ואז לקיימם. אלא שח שיבחו (שבת פח א) את בני ישראל שהקדימו נעשה לנשמע, והסכימו לקיים את ההלכה כפי ששמעו אותה, הלכה למעשה, אף לפני שהבינו את הטעם והעומק שלה.
שאלה: נוסח הכתובה לזוג מעורב : חתן ספרדי וכלה ממוצא אשכנז, איזה נוסח להשתמש בכתובה ספרד או אשכנז?
תשובה: בדרך כלל, הולכים לפי החתן. כי החתן מתחייב בכתובה. כשיש נישואים, האישה צריכה לנהוג על פי מנהגי עדת בעלה.
שאלה: תיקון המידות ע"י גרפולוגיה: האם גישת התורה היא שניתן לשנות את התכונות השליליות ולעבוד על המידות דרך דרכים "עוקפות", כגון: גרפולוגיה? כלומר, הכתב של האדם מבטא את מה שבתוכו, ויש גם דרך הפוכה, שע"י כתיבת בכתב מסויים אדם יצליח לשפר את מידותיו? והאם דרך זו טובה או שהיא דיעבדית?
תשובה: זו לא הדרך העיקרית לתיקון המידות. אולם אם יש ניסיון שהיא בפועל עזרה במידות מסוימות לתיקון ניתן להשתמש בה ככלי עזר.
שאלה: שיתוף האשה בדברים אישיים שסיפר חברו: האם כשאדם מתייעץ עם חברו הוא צריך לקחת בחשבון שכל מה שנאמר בשיחה חברו יכול לספר לאשתו? והאם אדם רשאי לספר לאשתו על הדברים איתם מתייעצים עימו חבריו? לא מדובר בדברים רעים ובלשה"ר, אלא בדברים אישיים שחברו משתף אותו בזה. צד הספק הוא מפני שחשוב שתהיה תקשורת טובה ושיתוף מלא בין בני הזוג, ושלא יסתירו דברים האחד מהשניה.
תשובה: באופן סתמי, מה שמספרים לאדם, האדם יספר זאת לבן זוגו. אולם אם יש בקשה מיוחדת שמבקשת שהדבר לא יעבור לבן זוג אזי בדרך כלל חייבים לעמוד בהבטחה זו ואין כאן פגיעה בזוגיות שהרי יש כאן סיבה ראויה לכך שאדם לא משתף את בן זוגו בדברים אלו.
שאלה: מדוע האדם נברא עם צרכים גופניים רבים?: מדוע ברא הקב"ה את האדם עם כל כך הרבה תביעות גופניות כאכילה,שינה ועשיית צרכים? לי למשל יש שאיפות להספיק ללמוד הרבה ולהקיף עוד ספרים, אך האילוצים של האכילה באמצע והצורך לישון מספיק גורמים לא אחת לתסכול של בזבוז זמן וביטול תורה וכו.
תשובה: האדם נברא בצלם אלוקים. המשמעות היא שכמו שיש לנו אברים גשמיים כנגדם יש אברים רוחניים. המציאות של האדם מתחילה מהמציאות העליונה שלו. הקב"ה רצה לברוא את האדם נשמה שקשורה לגוף. הנשמה היא רבת אנפין בעלת אחדות מופלאה. אולם אותה מציאות עליונה הולכת ומשתלשלת למדרגות נמוכות יותר עד שהיא מתגבשת למציאות הגופנית. האדם בצורתו בעולם הזה מכיל ג' חלקים. גוף, כוח נפשי שפועל פעולות שונות (גם פעולות גשמיות, כגון, הראיה) וחלק שכלי. גם החושים מחולקים לשלשה חלקים. החוש והטעם קשור למציאות של הגוף. הראיה והריח קשורים לכוח הנפש. והשמיעה לכוח השכלי. המציאות המורכבת הזו היא המשימה המיוחדת שלנו כבני אדם, בשונה מהמלאכים. אנו למרות היותנו בגוף ובנפש צריכים לשאוף לקדושה. מבחינת הבפועל אנו במדרגה נמוכה מהמלאכים בתחילת דרכנו. אולם מבחינת היכולת להתרומם ולהגיע למדרגות עליונות אנו יכולים להגיע למדרגות עליונות מהמהלאכים. הדבר חייב בריאה בגוף. הדבר חייב שיהיה לנו רמ"ח אברים ושס"ה גידים כנגד האברים הרוחניים שלנו וכך יש לנו רמ"ח מצוות עשה ושס"ה לא תעשה. אי אפשר לברוא גוף ללא הצורך באכילה ושינה. רק המלאך אין לו צורך באכילה ושינה. מבחינת הכמות של העיסוק בדברים אלו זה תלוי גם במדרגה הרוחנית של האדם. ככל שאדם חיי יותר חיי נשמה הוא נצרך פחות לשינה ופחות לאכילה. והעיקר הוא שככל שאדם צדיק אזי הוא זוכה שגם בשנתו הוא אינו מבזבז זמן אלא מגיע להשגות בעזרת השינה. ככל שאדם מתרוממם כך גם אכילתו עליונה עם משמעות רוחנית. המסילת ישרים מתאר מדרגה בא האדם חיי חיי גוף אולם מרוב מדרגתו הוא מוריד את ההבדלים שיש בין דברי מצווה לעניני הרשות. כל עניני הרשות נהפכים אצלו לדברי מצווה. אלו מדרגות עליונות שאנו רחוקים מהם. אולם משהו ממדרגות אלו מקרינות על כל אדם שעושה מעשיו לשם שמים.
שאלה: סדר גזיזת הציפורניים: האם יש משמעות לגזיזת ציפורניים ר מסויים, והאם אשכנזים צריכים להקפיד בכך? (נראה לי שהמשנ"ב מביא את זה).
תשובה: לפי תורת הנגלה, אין בזה בעיה. אבל לפי החכמה הפנימית, מובא בהלכה, שאדם יגזוז ציפורניים ר דילוג. אבל מי שלא מקפיד על זה, יכול להמשיך לנהוג כך. יש דברים בגו, אך זה לא ממש חיוב.
שאלה: לנסוע בחאפר כדי לחסוך זמן: האם זה ר לנסוע בטרנזיט ("חאפר") שעוברת בתחנות אוטובוס ומסיעה את הנוסע ליעדו? בעקרון הנהג דורש את הכסף רק בסוף הנסיעה, והוסבר לי שזה מכיוון שהוא לא משלם על כך מס, וכדי שלא ייתפס שמסיע אנשים בצורה מאורגנת בת - הוא דורש מהנוסעים את הכסך רק כשהם יורדים. היתרון בנסיעה כזו שהיא הרבה יותר מהירה מאוטובוס ציבורי, כי אין לה תחנות קבועות, וברגע שמס המקומות התמלא ברכב - הנהג נוסע ישירות לאן שמבקשים הנוסעים.
תשובה: אני חושב שמותר לך לנסוע. אם הוא משלם מס או לא, זה הבעיה של הנהג כלפי השילטונות. אני לא אומר שזה מידת חסידות, אך אי אפשר לומר מצד החוק היבש, שעבירה היא על האדם שנוסע. שילטונות המס יטפלו בו, אם לא דיווח על הכנסותיו.